als_Latn dik_Latn sag_Latn
I dashuri turk prish lidhjen me modelen: U ndamë se Xhensila hyri në “Big Brother”Aktualitet, Flash, Panorama Plus e Shtunë, 14 Mars, 2015 | 08:43 am
Ai është turk, jeton në Austri dhe ushtron profesionin e modelit. Salih Gurkan vjen në një intervistë për ‘’Panorama plus’’, ku flet mbi lidhjen që ka pasur me Xhensila Peren, miss-in që është bërë pjesë e ‘’Big brother Albania 8′’, si dhe arsyet e ndarjes së tyre.
Ky program siç duket bëri që lidhja e tyre të shkëputet. Kishit vendosur ta shtrinit karrierën si model edhe në Shqipëri, pse?
Thjesht për të qenë në trend edhe në këtë pjesë, derisa shqiptarët bëjnë karrierë në Turqi, pse të mos provoja edhe unë një karrierë te shqiptarët? E di duket disi paradoksale, por më ka pëlqyer gjithnjë, prandaj dhe vendosa.
Ju jetoni në Austri, ndërkohë që keni filluar dhe karrierë prej modeli?
Unë në Austri, krahas punës sime, ushtroj edhe profesionin e modelit. Shumë kompani të njohura këtu më ofrojnë për të qenë imazh i tyre, pra u reklamoj produktet. Në Turqi nuk e kam pasur problem, madje them se ende nuk është vonë, sepse e kam vendlindjen time. Qëllimi im ishte që të depërtoja në tregun shqiptar dhe besoj se sadopak ia kam arritur qëllimit..
E, krahas hapave të karrierës si model, thuhet se ju keni pasur edhe disa histori dashurie me femra shqiptare.
Po e vërtetë, por nuk zgjatën shumë. Nuk e di arsyen, edhe pse në fillim shkonin mirë, por më pas…
Dimë që ishit në lidhje me ish miss-in Xhensila Pere…
Po, kam pasur një lidhje dashurie me të, e cila më pas u ndërpre pikërisht për shkak se ajo vendosi të futet në ‘’Big brother’’. Unë kam dëgjuar se prej aty personat dalin me nofka të ndryshme, kështu që nuk më pëlqyer fakti që ajo është bërë pjesë e këtij formati. Xhensila vendosi ashtu dhe më pas ramë dakord që lidhja jonë të ndërpritet, edhe pse ishim të dashuruar, romancë kjo që filloi pas disa bashkëpunimeve dhe fotosesioneve.
Po pas daljes së saj nga “Big Brother” do kërkoni ta rikuperoni lidhjen?
Nuk e besoj, pasi ajo me siguri do ndjekë rrugë tjetër për karrierë, e unë do jem i fokusuar në ndonjë drejtim krejt ndryshe.
Jeni xheloz për faktin se aty ka meshkuj që mund t’i vardisen?
Tani nuk jam dhe aq shumë xheloz, por xhelozia është ajo që më bëri të mos e pranoj vendimin e saj. Ishte në rrugë të mbarë të karrierës që po ndiqte, pasi kishte fituar një kurorë bukurie dhe dyert i kishte të hapura.
Po me familjen e saj ishit prezantuar?
Jo ende, ishim në fillim të lidhjes. Mua më pëlqejnë femrat shqiptare, prandaj vendosa të lidhem me një shqiptare, për familjen kishte kohë.
Po ndopak kureshtar për ta parë brenda shtëpisë së “Big Brother” nuk jeni bërë?
Nuk kam pasur rastin ta ndjek për faktin se edhe gjuhën nuk e kuptoj mirë. Gjithsesi i uroj që të dalë fituese. Tani që njeh femrat shqiptare, çfarë kanë ato të veçantë sipas jush? Janë shumë sensuale, të ngrohta dhe të dashura, më pëlqen shumë të kem marrëdhënie me to.
BLERAND REXHEPI
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn bos_Latn